На основу члана 19. став 1. тачка 3. Закона о буџетском систему („Сл. гласник РС", бр. 54/09, 73/10, 101/10, 101/11, 93/12, 62/13, 63/13 - исправка, 108/13, 142/14, 68/15 - др. закон, 103/15, 99/16, 113/17, 95/18, 31/19,72/19 и 149/20), члана 20. став 1. тачка 13. Закона о локалној самоуправи („Службени гласник РС", бр. 129/07, 83/14 - др. закон 101/16 - др. Зкон и 47/18), члана 6. став 1. тачка 10. Закона о финансирању локалне самоуправе ("Сл. гласник РС", бр. 62/06, 47/11, 93/12, 99/13 - усклађени дин. изн., 125/14 - усклађени дин. изн., 95/15 - усклађени дин. изн., 83/16, 91/2016 - усклађени дин. изн., 104/16 - др. закон, 96/17 - усклађени дин. изн., 89/18 - усклађени дин. изн., 95/18 - др. закон, 86/19 - усклађени дин. изн. и 126/20 - усклађени дин. изн.) и члана 37. Статута Града Ниша („Сл. лист Града Ниша", број 88/08, 143/16 и 18/19),

Скупштина Града Ниша, на седници одржаној \_\_\_ \_\_\_. 2021. године, донела је

**О Д Л У К У**

**О РЕГУЛИСАЊУ ПЛАЋАЊА ЗАКУПНИНЕ ЗАКУПАЦА ПОСЛОВНОГ ПРОСТОРА НА КОМЕ ЈЕ НОСИЛАЦ ПРАВА ЈАВНЕ СВОЈИНЕ ГРАД НИШ, ОДНОСНО НА КОМЕ ГРАД НИШ ИМА ПОСЕБНА СВОЈИНСКА ОВЛАШЋЕЊА, А КОЈИ КОРИСТЕ ЗА ОБАВЉАЊЕ УГОСТИСТЕЉСКЕ И ДЕЛАТНОСТИ ТУРИСТИЧКИХ АГЕНЦИЈА, ЗА ПЕРИОД ЈУН - НОВЕМБАР 2021. ГОДИНЕ**

**Члан 1.**

Овом Одлуком уређује се регулисање плаћања закупнине закупаца пословног простора на коме је носилац права јавне својине Град Ниш, односно на коме Град Ниш има посебна својинска овлашћења, који користе за обављање угостистељске и делатности туристичких агенција, за период јун - новембар 2021. године**,** због лоше едидемиолошке ситуације изазване вирусом COVID – 19.

**Члан 2.**

Закупцима пословног простора који обављају угостистељку и делатност туристичких агенција умањују се месечне закупнине за 30% за период јун - новембар 2021. године.

**Члан 3.**

Задужује се орган Градска управа надлежна за имовинско-правне послове да у циљу реализације Одлуке предузме све радње које ће омогућити закључење анекса уговора о закупу пословног простора.

**Члан 4.**

Одлука ступа на снагу осмог дана од дана објављивања у „Сл. листу Града Ниша".

Број: \_\_\_\_\_\_\_\_\_\_\_\_\_\_\_\_\_\_\_\_\_\_\_

У Нишу, \_\_\_.\_\_\_.2021. године

**СКУПШТИНА ГРАДА НИША**

Председник

др Бобан Џунић

О б р а з л о ж е њ е

Члан 19. став 1. тачка 3. Закона о буџетском систему („Сл. гласник РС", бр. 54/09, 73/10, 101/10, 101/11, 93/12, 62/13, 63/13 - исправка, 108/13, 142/14, 68/15 - др. закон, 103/15, 99/16, 113/17, 95/18, 31/19 и 72/19) прописује да су приходи настали употребом јавних средстава приходи од давања у закуп, односно на коришћење непокретности и покретних ствари у својини аутономне покрајине и јединице локалне самоуправе.

Члан 20. став 1. тачка 13. Закона о локалној самоуправи („Службени гласник РС", бр. 129/07, 83/14 - др. закон 101/16 - др. Зкон и 47/18) прописује да општина, преко својих органа, у складу с Уставом и законом управља општинском имовином и утврђује стопе изворних прихода, као и висину локалних такси.

Члан 6. став 1. тачка 10. Закона о финансирању локалне самоуправе ("Сл. гласник РС", бр. 62/06, 47/11, 93/12, 99/13 - усклађени дин. изн., 125/14 - усклађени дин. изн., 95/15 - усклађени дин. изн., 83/16, 91/2016 - усклађени дин. изн., 104/16 - др. закон, 96/17 - усклађени дин. изн., 89/18 - усклађени дин. изн., 95/18 - др. закон, 86/19 - усклађени дин. изн. и 126/20 - усклађени дин. изн.) прописује да јединици локалне самоуправе припадају изворни приходи остварени на њеној територији, и то приходи од давања у закуп, односно на коришћење непокретности и покретних ствари у својини јединице локалне самоуправе.

Град Ниш располаже и управља пословним простором у складу са Законом о јавној својини ("Сл. гласник РС", бр. 72/11, 88/13, 105/14, 104/16 – други закон, 108/16, 113/17 и 95/18), којим је регулисан начин и поступак располагања стварима у јавној својини, Уредбом о условима прибављања и отуђења непокретности непосредном погодбом, и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда ("Службени гласник РС" бр. 16/18) којом се ближе уређују услови прибављања и отуђења непокретности непосредном погодбом, давање у закуп ствари у јавној својини и поступци јавног надметања и прикупљања писмених понуда и Одлуком о прибављању, располагању и управљању стварима у јавној својини Града Ниша ("Сл. лист Града Ниша'', бр. 5/18-пречишћен текст, бр. 26/18 и 18/19), која регулише давање непокретне ствари у јавној својини Града на начин који је у складу са напред наведеним Законом и Уредбом.

 У складу са Одлуком о прибављању, располагању и управљању стварима у јавној својини Града Ниша, Град Ниш даје у закуп пословни простор којим управља и располаже.

Закупац је у обавези да у складу са закљученим уговором о закупу пословног простора редовно измирује своје обавезе по основу плаћања закупнине и комуналних трошкова за пословни простор који је предмет закупа, уколико исте не измирује у датим роковима, Град може отказати уговор.

Због ситауције која је прузрокована пандемијом вируса COVID-19 Градски штаб за ванредне ситуације Града Ниша је на ванредној седници одржаној 10. децембра 2020. године донео Препоруку, бр. 3892/2020-01 од 11. децембра 2020, да Скупштина Града Ниша за месец јануар, фебруар, март и април 2021. године размотри смањење целокупног износа месечне закупнине за 50% за горе наведени период угоститељима који користе објекте, а налазе се у својини Града Ниша , због лоше едидемиолошке ситуације изазване вирусом COVID – 19.

Примена мера Кризног штаба Владе РС у вези са ограничењем рада угоститељских објеката, окупљања и других активности које су у делокругу делатности угоститељства и туристичких агенција, све у циљу сузбијања ширења заразе изазване вирусом КОВИД 19, довело је до значајног смањења прихода тих субјеката и самим тим до тешкоћа у финансирању фиксних расхода и одрживости пословања тих субјеката. Имајући у виду претходну одлуку Скупштине града која је за циљ имала растерећење закупаца пословног простора у својини града који се баве угоститељском делатношћу путем умањења месечних закупнина од 50% у периоду јануар март 2021. године, као меру подршке пружену тим субјектима, предложене мере из ове одлуке које су у односу на претходну одлуку проширене и на туристичке агенције које су закупци пословног простора у власништву града, представљају даљу подршку у превазилажењу насталих тешкоћа у њиховом пословању.

На основу свега напред наведеног, предлаже се доношење одлуке као у диспозитиву.

 ГРАД НИШ

ГРАДСКА УПРАВА ЗА ФИНАНСИЈЕ

В.Д. НАЧЕЛНИКА

 Нина Илић